title: Deċiżjoni tal-Kunsill 2012/285/PESK tal- 31 ta' Mejju 2012 dwar miżuri restrittivi diretti kontra ċerti persuni, entitajiet u korpi li jheddu l-paċi, is-sigurtà jew l-istabbiltà tar-Repubblika tal-Ginea Bissaw u li tħassar id-Deċiżjoni 2012/237/PESK

text:
               1.6.2012

               MT

               Il-Ġurnal Uffiċjali tal-Unjoni Ewropea

               L 142/36

         DEĊIŻJONI TAL-KUNSILL 2012/285/PESK
   tal-31 ta' Mejju 2012
   dwar miżuri restrittivi diretti kontra ċerti persuni, entitajiet u korpi li jheddu l-paċi, is-sigurtà jew l-istabbiltà tar-Repubblika tal-Ginea Bissaw u li tħassar id-Deċiżjoni 2012/237/PESK
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b’mod partikolari l-Artikolu 29 tiegħu,
   Billi:

               (1)

               Fit-3 ta' Mejju 2012, il-Kunsill adotta d-Deċiżjoni 2012/237/PESK dwar miżuri restrittivi diretti kontra ċerti persuni, entitajiet u korpi li jheddu l-paċi, is-sigurtà jew l-istabbiltà tar-Repubblika tal-Ginea Bissaw (1).

               (2)

               Fit-18 ta' Mejju 2012, il-Kunsill tas-Sigurtà tan-Nazzjonijiet Uniti adotta Riżoluzzjoni 2048 (2012), li timponi projbizzjoni ta' safar fuq persuni li jippruvaw jimpedixxu l-istabbiliment mill-ġdid tal-ordni kostituzzjonali jew li jieħdu azzjoni li timmina l-istabbiltà fir-Repubblika tal-Ginea Bissaw, b'mod partikolari dawk li kellhom rwol ewlieni fil-kolp ta’ stat tat-12 ta' April 2012 u li għandhom l-għan li, bl-azzjonijiet tagħhom, jimminaw l-istat tad-dritt, jillimitaw il-preminenza tas-setgħa ċivili u jtawlu l-impunità u l-instabbiltà fil-pajjiż.

               (3)

               Fid-dawl tal-gravità tas-sitwazzjoni fir-Repubblika tal-Ginea Bissaw, għandhom jiġu inklużi persuni oħra fil-listi ta' persuni u entitajiet soġġetti għall-miżuri restrittivi previsti fid-Deċiżjoni 2012/237/PESK.

               (4)

               Id-Deċiżjoni 2012/237/PESK għandha għalhekk titħassar u tiġi sostitwita b’din id-Deċiżjoni.

         ADOTTA DIN ID-DEĊIŻJONI:
   Artikolu 1
   1.   L-Istati Membri għandhom jieħdu l-miżuri neċessarji biex jipprevjenu d-dħul fit-territorji tagħhom, jew it-tranżitu minnhom, ta':

               (a)

               persuni elenkati fl-Anness għall-UNSCR 2048 (2012), u persuni addizzjonali indikati mill-Kunsill tas-Sigurtà jew mill-Kumitat stabbilit skont il-paragrafu 9 tal-UNSCR 2048 (2012) ("il-Kumitat"), f'konformità mal-paragrafu 6 tal-UNSCR 2048 (2012), kif elenkati fl-Anness I;

               (b)

               persuni mhux koperti minn Anness I impenjati fi jew li qed jipprovdu appoġġ għal atti li jheddu l-paċi, is-sigurtà jew l-istabbiltà tar-Repubblika tal-Ginea Bissaw u ta' persuni assoċjati magħhom, kif elenkati fl-Anness II.

         2.   Il-paragrafu 1 ma jobbligax Stat Membru li jiċħad id-dħul fit-territorju tiegħu liċ-ċittadini tiegħu stess.
   3.   Il-paragrafu 1(a) ma għandux japplika meta l-Kumitat jiddetermina li:

               (a)

               l-ivvjaġġar ikun ġustifikat għal raġunijiet ta' ħtieġa umanitarja, inkluż l-obbligu reliġjuż; jew

               (b)

               eżenzjoni tkun tiffaċilita l-objettivi ta' paċi u rikonċiljazzjoni nazzjonali fir-Repubblika tal-Ginea Bissaw u l-istabbiltà fir-reġjun.

         4.   Il-paragrafu 1(a) ma għandux japplika fejn id-dħul jew it-transitu huwa meħtieġ biex jitwettaq proċediment ġudizzjarju.
   5.   Il-paragrafu 1(b) għandu jkun mingħajr preġudizzju għall-każijiet fejn Stat Membru jkun marbut b’obbligu ta’ dritt internazzjonali, jiġifieri:

               (a)

               bħala pajjiż ospitanti ta’ organizzazzjoni intergovernattiva internazzjonali;

               (b)

               bħala pajjiż ospitanti ta' konferenza internazzjonali imsejjħa min-Nazzjonijiet Uniti jew taħt l-awspiċji tagħha;

               (c)

               taħt xi ftehim multilaterali li jikkonferixxi privileġġi u immunitajiet; jew

               (d)

               taħt it-Trattat ta' Konċiljazzjoni tal-1929 (il-Patt tal-Lateran) konkluż mis-Santa Sede (l-Istat tal-Belt tal-Vatikan) u l-Italja.

         6.   Il-paragrafu 5 għandu jitqies bħala li japplika wkoll f'każijiet fejn Stat Membru huwa l-pajjiż ospitanti tal-Organizzazzjoni għas-Sigurtà u l-Kooperazzjoni fl-Ewropa (OSKE).
   7.   Il-Kunsill għandu jkun debitament informat fil-każijiet kollha fejn Stat Membru jagħti eżenzjoni skont il-paragrafu 5 jew 6.
   8.   L-Istati Membri jistgħu jagħtu eżenzjonijiet mill-miżuri imposti taħt il-paragrafu 1(b) fejn l-ivvjaġġar ikun ġustifikat minħabba ħtieġa umanitarja urġenti, jew għal attendenza f’laqgħat intergovernattivi, inklużi dawk promossi mill-Unjoni, jew ospitati minn Stat Membru li jkollu l-Presidenza kurrenti tal-OSKE, fejn isir djalogu politiku li jippromwovi direttament id-demokrazija, id-drittijiet tal-bniedem u l-istat tad-dritt fir-Repubblika tal-Ginea Bissaw.
   9.   Stat Membru li jixtieq jagħti l-eżenzjonijiet imsemmija fil-paragrafu 8 għandu jinnotifika lill-Kunsill bil-miktub. L-eżenzjoni tiġi kunsidrata bħala mogħtija sakemm wieħed mill-Membri tal-Kunsill jew iktar ma jagħmlux oġġezzjoni bil-miktub fi żmien jumejn ta' xogħol minn meta tiġi rċevuta n-notifika tal-eżenzjoni proposta. Fil-każ li wieħed jew iktar mill-membri tal-Kunsill jagħmlu oġġezzjoni, il-Kunsill, li jaġixxi b'maġġoranza kwalifikata, jista' xorta waħda jiddeċiedi li jagħti l-eżenzjoni proposta.
   10.   F’każijiet fejn, skont il-paragrafi 5, 6, 8 u 9, Stat Membru jawtorizza d-dħul fi, jew passaġġ mit-territorju tiegħu ta’ persuni elenkati f'Anness II, l-awtorizzazzjoni għandha tkun limitata għall-iskop li għalih hija ġiet mogħtija u għall-persuni konċernati biha.
   Artikolu 2
   1.   Il-fondi u r-riżorsi ekonomiċi kollha li jappartjenu għal, huma proprjetà ta’, miżmuma jew ikkontrollati mill-persuni fiżiċi jew ġuridiċi, l-entitajiet jew il-korpi li huma impenjati fi, jew li qed jipprovdu appoġġ għal atti li jheddu l-paċi, is-sigurtà jew l-istabbiltà tar-Repubblika tal-Ginea Bissaw u ta' persuni, entitajiet jew korpi fiżiċi jew ġuridiċi assoċjati magħhom, kif elenkat f'Anness III, għandhom jiġu ffriżati.
   2.   L-ebda fondi jew riżorsi ekonomiċi ma għandhom ikunu mqegħdin għad-disposizzjoni, direttament jew indirettament, jew għall-benefiċju tal-persuni naturali jew legali, entitajiet jew korpi kif elenkati f'Anness III.
   3.   L-awtorità kompetenti ta' Stat Membru tista’ tawtorizza r-rilaxx ta’ ċerti fondi jew riżorsi ekonomiċi ffriżati, jew li ċerti fondi jew riżorsi ekonomiċi jsiru disponibbli, taħt tali kondizzjonijiet li hi tikkunsidra adatti, wara li tkun iddeterminat li l-fondi jew ir-riżorsi ekonomiċi kkonċernati huma:

               (a)

               neċessarji biex jissodisfaw il-ħtiġijiet bażiċi tal-persuni elenkati f'Anness III u l-membri tal-familja tagħhom li huma dipendenti fuqhom, inkluż ħlasijiet għal prodotti tal-ikel, għall-kera jew l-ipoteka, il-mediċini u t-trattament mediku, it-taxxi, l-assigurazzjonijiet, u l-piżijiet għall-użu ta' servizzi pubbliċi;

               (b)

               maħsuba esklużivament għall-ħlas ta' onorarji professjonali raġonevoli u għar-rimbors ta' spejjeż imġarrba relatati mal-għoti ta' servizzi legali;

               (c)

               maħsuba esklussivament għall-ħlas ta' onorarji jew kontijiet għal servizzi, għall-pussess jew iż-żamma normali ta’ fondi u riżorsi ekonomiċi ffriżati.

               (d)

               meħtieġa għal spejjeż straordinarji, bil-kondizzjoni li l-awtorità kompetenti tkun innotifikat ir-raġunijiet li għalihom tqis li għandha tingħata awtorizzazzjoni speċifika, lill-awtoritajiet kompetenti l-oħra u lill-Kummissjoni, tal-anqas ġimagħtejn qabel l-awtorizzazzjoni.

         L-Istati Membri għandhom jinformaw lill-Istati Membri l-oħrajn u lill-Kummissjoni bi kwalunkwe awtorizzazzjoni mogħtija taħt dan il-paragrafu.
   4.   B'deroga mill-paragrafu 1, l-awtorità kompetenti ta' Stat Membru tista' tawtorizza r-rilaxx ta' ċerti fondi jew riżorsi ekonomiċi ffriżati, jekk jintlaħqu l-kondizzjonijiet li ġejjin:

               (a)

               il-fondi jew ir-riżorsi ekonomiċi involuti huma s-suġġett ta' rahan ġudizzjarju, amministrattiv jew arbitrali stabbilit qabel id-data li fiha l-persuna fiżika jew ġuridika, l-entità jew il-korp imsemmijin fil-paragrafu 1 ġew inklużi f'Anness III, jew ta' sentenza ġudizzjarja, amministrattiva jew arbitrali mogħtija qabel dik id-data;

               (b)

               il-fondi u r-riżorsi ekonomiċi jkunu se jiġu użati b'mod esklussiv sabiex jissodisfaw il-pretensjonijiet żgurati b'tali rahan ġudizzjarju jew rikonoxxuti bħala validi f'tali sentenza, fil-limiti stabbiliti mil-liġijiet u r-regolamenti applikabbli li jirregolaw id-drittijiet tal-persuni li jkollhom dawn il-pretensjonijiet;

               (c)

               ir-rahan ġudizzjarju jew is-sentenza mhix għall-benefiċċju ta' persuna fiżika jew ġuridika, entità jew korp elenkati f'Anness III;

               (d)

               ir-rikonoxximent tar-rahan ġudizzjarju jew tas-sentenza ma jmurx kontra l-politika pubblika fl-Istat Membru kkonċernat.

         L-Istati Membri għandhom jinformaw lill-Istati Membri l-oħrajn u lill-Kummissjoni bi kwalunkwe awtorizzazzjoni mogħtija taħt dan il-paragrafu.
   5.   Il-paragrafu 2 ma għandux japplika għaż-żieda mal-kontijiet iffriżati ta':

               (a)

               imgħax jew dħul ieħor fuq dawk il-kontijiet; jew

               (b)

               pagamenti dovuti minħabba kuntratti, ftehimiet jew obbligi li ġew konklużi jew li rriżultaw qabel id-data li fiha dawk il-kontijiet saru soġġetti għad-dispożizzjoni ta' din id-Deċiżjoni;

         dment li tali imgħax, dħul u pagamenti oħrajn jibqgħu soġġetti għall-paragrafu 1.
   Artikolu 3
   1.   Il-Kunsill għandu jimplimenta modifiki għal Anness I abbażi tad-determinazzjonijiet li jsiru mill-Kunsill tas-Sigurtà jew mill-Kumitat.
   2.   Il-Kunsill, waqt li jaġixxi fuq proposta minn Stat Membru jew ir-Rappreżentant Għoli tal-Unjoni għall-Affarijiet Barranin u l-Politika ta' Sigurtà, għandu jadotta emendi għal-listi li jinsabu f'Annessi II u III kif meħtieġ.
   3.   Il-Kunsill għandu jikkomunika d-deċiżjoni tiegħu, inklużi r-raġunijiet għall-elenkar, lill-persuna fiżika jew ġuridika, l-entità jew il-korp ikkonċernati elenkati f'Anness III, jew direttament, jekk l-indirizz ikun magħruf, jew permezz tal-pubblikazzjoni ta' avviż, biex b'hekk tali persuna fiżika jew ġuridika, entità jew korp jingħataw l-opportunità li jippreżentaw osservazzjonijiet.
   4.   Fejn jiġu ppreżentati osservazzjonijiet, jew provi sostanzjali ġodda, il-Kunsill għandu jirrevedi mill-ġdid id-deċiżjoni tiegħu u jinforma lill-persuna fiżika jew ġuridika, l-entità jew il-korp ikkonċernat elenkati f'Anness III skont dan.
   Artikolu 4
   Sabiex jiġi massimizzat l-impatt tal-miżuri stabbiliti f’din id-Deċiżjoni, l-Unjoni għandha tinkoraġġixxi lil Stati terzi biex jadottaw miżuri restrittivi simili għal dawk inklużi f’din id-Deċiżjoni.
   Artikolu 5
   1.   Din id-Deċiżjoni għandha tiġi riveduta, emendata jew imħassra kif adatt, b'mod partikolari fid-dawl ta' deċiżjonijiet rilevanti mill-Kunsill tas-Sigurtà.
   2.   Il-miżuri msemmija fl-Artikoli 1(1)(b) u 2 għandhom jiġu riveduti f'intervalli regolari u minn tal-inqas kull 12-il xahar. Huma ma għandhomx jibqgħu japplikaw fir-rigward tal-persuni u l-entitajiet ikkonċernati jekk il-Kunsill jiddetermina, f'konformità mal-proċedura msemmija f'Artikolu 3(2), li l-kondizzjonijiet għall-applikazzjoni tagħhom ma għadhomx sodisfatti.
   Artikolu 6
   Id-Deċiżjoni 2012/237/PESK hija b'dan imħassra.
   Artikolu 7
   Din id-Deċiżjoni għandha tidħol fis-seħħ fid-data tal-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmul fi Brussell, il-31 ta’ Mejju 2012.

            Għall-Kunsill

            Il-President

         N. WAMMEN

      (1)  ĠU L 119, 4.5.2012, p. 43.

      ANNESS I

         Lista ta' persuni msemmija fl-Artikolu 1(1)(a)

                  Isem

                  Informazzjoni għall-identifikazzjoni
                  (data u post tat-twelid (d.t.t. u p.t.t.), numru tal-passaport/karta tal-identità, eċċ.)

                  Raġunijiet għall-inklużjoni

                  1.

                  Ġeneral António INJAI
                  (magħruf ukoll bħala António InDjai)

                  Nazzjonalità: Ginea Bissaw
                  d.t.t.: 20.1.1955
                  p.t.t.: Encheia, Sector de Bissorá, Região de Oio, Guiné-Bissau
                  Ġenituri: Wasna Injai u Quiritche Cofte
                  Kariga uffiċjali: Logutenent Ġeneral Kap tal-Istat Maġġur tal-Forzi Armati
                  Passaport: Passaport Diplomatiku AAID00435
                  Data tal-ħruġ: 18.2.2010
                  Post tal-ħruġ: Ginea Bissaw
                  Data tal-iskadenza: 18.2.2013

                  António Injai kien personalment involut fl-ippjanar u t-tmexxija tar-rewwixta tal-1 ta' April 2010, li laħqet il-qofol bil-ħtif illegali tal-Prim Ministru, Carlo Gomes Junior, u dak li dak iż-żmien kien il-Kap tal-Persunal tal-Forzi Armati, José Zamora Induta; matul il-perijodu elettorali tal-2012, fil-kapaċità tiegħu bħala Kap tal-Persunal tal-Forzi Armati, Injai għamel dikjarazzjonijiet u hedded li jwaqqa' l-awtoritajiet eletti u li jtemm il-proċess elettorali; Antonio Injai kien involut fl-ippjanar operattiv tal-kolp ta' stat tat-12 ta' April 2012. Wara l-kolp ta' stat, l-ewwel komunikazzjoni mill-"Kmand Militari" inħareġ mill-Persunal Ġenerali tal-Forzi Armati, li huwa mmexxi mill-Ġeneral Injai.

                  2.

                  Maġġur Ġeneral Mamadu TURE (N'KRUMAH)

                  Nazzjonalità - Ginea Bissaw
                  d.t.t. 26.4.1947
                  Kariga uffiċjali: Viċi Kap tal-Istat Maġġur tal-Forzi Armati
                  Passaport Diplomatiku Nru DA0002186
                  Data tal-ħruġ: 30.3.2007
                  Post tal-ħruġ: Ginea Bissaw
                  Data tal-iskadenza: 26.8.2013

                  Membru tal-"Kmand Militari" li ħa r-responsabbiltà għall-kolp ta' stat tat-12 ta' April 2012.

                  3.

                  Ġeneral Estêvão NA MENA

                  d.t.t. 7.3.1956
                  Kariga uffiċjali: Spettur Ġenerali tal-Forzi Armati

                  Membru tal-"Kmand Militari" li ħa r-responsabbiltà għall-kolp ta' stat tat-12 ta' April 2012.

                  4.

                  Brigadier Ġenerali Ibraima CAMARÁ
                  (magħruf ukoll bħala “Papa Camará”)

                  Nazzjonalità - Ginea Bissaw
                  d.t.t. 11.5. 1964
                  Ġenituri: Suareba Camara u Sale Queita
                  Kariga uffiċjali: Kap tal-Istat Maġġur tal-Forzi tal-Ajru.
                  Passaport Diplomatiku nru AAID00437
                  Data tal-ħruġ:18.2.2010
                  Post tal-ħruġ: Ginea Bissaw
                  Data tal-iskadenza: 18.2.2013

                  Membru tal-"Kmand Militari" li ħa r-responsabbiltà għall-kolp ta' stat tat-12 ta' April 2012.

                  5.

                  Logutenent Kurunell Daba NA WALNA
                  (magħruf ukoll bħala “Daba Na Walna”)

                  Nazzjonalità - Ginea Bissaw
                  d.t.t. 6.6.1966
                  Ġenituri: Samba Naualna u In-Uasne Nanfafe
                  Kariga uffiċjali: Kelliem tal-"Kmand Militari"
                  Passaport nru SA 0000417
                  Data tal-ħruġ: 29.10.2003
                  Post tal-ħruġ: Ginea Bissaw
                  Data tal-iskadenza: 10.3.2013

                  Kelliem tal-"Kmand Militari" li ħa r-responsabbiltà għall-kolp ta' stat tat-12 ta' April 2012.

      ANNESS II

         Lista ta' persuni msemmijin fl-Artikoli 1(1)(b)

                  Isem

                  Informazzjoni għall-identifikazzjoni
                  (data u post tat-twelid (D.t.t. u p.t.t.), numru tal-passaport/karta tal-identità, eċċ.)

                  Raġunijiet għall-inklużjoni

                  Data tan-nomina

                  1.

                  Ġeneral Augusto MÁRIO CÓ

                  Kariga uffiċjali: Kap tal-Persunal tal-Armata

                  Membru tal-"Kmand Militari" li ħa r-responsabbiltà għall-kolp ta' stat tat-12 ta' April 2012.

                  1.6.2012

                  2.

                  Ġeneral Saya Braia Na NHAPKA

                  Nazzjonalità: Ginea Bissaw
                  Kariga uffiċjali: Kap tal-Gwardja Presidenzjali

                  Membru tal-"Kmand Militari" li ħa r-responsabbiltà għall-kolp ta' stat tat-12 ta' April 2012.

                  1.6.2012

                  3.

                  Kurunell Tomás DJASSI

                  Nazzjonalità: Ginea Bissaw
                  D.t.t.: 18 ta' Settembru 1968
                  Kariga uffiċjali: Kmandant tal-Gwardja Nazzjonali
                  Passaport: AAIS00820
                  Data tal-ħruġ: 24.11.2010
                  Post tal-ħruġ: Ginea Bissaw
                  Data tal-iskadenza: 27.04.2012

                  Membru tal-"Kmand Militari" li ħa r-responsabbiltà għall-kolp ta' stat tat-12 ta' April 2012. Konsulent mill-qrib tal-Kap tal-Persunal tal-Forzi Armati António Injai.

                  1.6.2012

                  4.

                  Kurunell Cranha DANFÁ

                  Nazzjonalità: Ginea Bissaw
                  Kariga uffiċjali: Kap tal-Operazzjonijiet tal-Persunal Konġunt tal-Forzi Armati

                  Membru tal-"Kmand Militari" li ħa r-responsabbiltà għall-kolp ta' stat tat-12 ta' April 2012. Konsulent mill-qrib tal- Kap tal-Persunal tal-Forzi Armati António Injai.

                  1.6.2012

                  5.

                  Kurunell Celestino de CARVALHO

                  Nazzjonalità: Ginea Bissaw
                  D.t.t.: 14.06.1955
                  Ġenituri: Domingos de Carvalho u Josefa Cabral
                  Kariga uffiċjali: President tal-Istitut Nazzjonali tad-Difiża
                  Passaport: Passport Diplomatiku DA0002166
                  Data tal-ħruġ: 19.02.2007
                  Post tal-ħruġ: Ginea Bissaw
                  Data tal-iskadenza: 15.04.2013

                  Membru tal-"Kmand Militari" li ħa r-responsabbiltà għall-kolp ta' stat tat-12 ta' April 2012. Ex-Kap tal-Persunal tal-Forza tal-Ajru. Il-preżenza tiegħu f'delegazzjoni li ltaqgħet mal-ECOWAS fis-26 ta' April tikkonferma l-parteċipazzjoni tiegħu fil-"Kmand Militari".

                  1.6.2012

                  6.

                  Kaptan (Qawwa Navali) Sanhá CLUSSÉ

                  Nazzjonalità: Ginea Bissaw
                  Data tat-Twelid: 28 ta' Settembru 1965
                  Ġenituri: Clusse Mutcha u Dalu Imbungue
                  Kariga uffiċjali: Kap Supplenti tal-Persunal tal-Qawwa Navali
                  Passaport: SA 0000515
                  Data tal-ħruġ: 08.12.2003
                  Post tal-ħruġ: Ginea Bissaw
                  Data tal-iskadenza: 29.08.2013

                  Membru tal-"Kmand Militari" li ħa r-responsabbiltà għall-kolp ta' stat tat-12 ta' April 2012. Il-preżenza tiegħu f'delegazzjoni li ltaqgħet mal-ECOWAS fis-26 ta' April tikkonferma l-parteċipazzjoni tiegħu fil-"Kmand Militari".

                  1.6.2012

                  7.

                  Logutenent Kurunell Júlio NHATE

                  Nazzjonalità: Ginea Bissaw
                  Sena tat-Twelid: 1972
                  Kariga uffiċjali: Kmantdant tar-Regiment tal-Paratruppi

                  Membru tal-"Kmand Militari" li ħa r-responsabbiltà għall-kolp ta' stat tat-12 ta' April 2012. Logutenent Kurunell Júlio NHATE mexxa operazzjoni b' appoġġ għall-kolp ta' stat tat-12 ta' April 2012.

                  1.6.2012

                  8.

                  Logutenent Kurunell Tchipa NA BIDON

                  Nazzjonalità: Ginea Bissaw
                  Data tat-Twelid: 28 ta' Mejju 1954
                  Ġenituri: “Nabidom”
                  Kariga uffiċjali: Kap tal-Intelligence Militari
                  Passaport: Passport Diplomatiku DA0001564
                  Data tal-ħruġ: 30.11.2005
                  Post tal-ħruġ: Ginea Bissaw
                  Data tal-iskadenza: 15.05.2011

                  Membru tal-"Kmand Militari" li ħa r-responsabbiltà għall-kolp ta' stat tat-12 ta' April 2012.

                  1.6.2012

                  9.

                  Logutenent Kurunell Tcham NA MAN (magħruf ukoll bħala Namam)

                  Nazzjonalità: Ginea Bissaw
                  D.t.t.: 27 ta' Frar 1953
                  Ġenituri: Biute Naman u Ndjade Na Noa
                  Kariga uffiċjali: Kap tal-Isptar Militari tal-Forzi Armati
                  Passaport: SA0002264
                  Data tal-ħruġ: 24.07.2006
                  Post tal-ħruġ: Ginea Bissaw
                  Data tal-iskadenza: 23.07.2009

                  Membru tal-"Kmand Militari" li ħa r-responsabbiltà għall-kolp ta' stat tat-12 ta' April 2012. Logutenent Kurunell Tcham Na Man huwa wkoll membru tal-Kmand Militari Għoli.

                  1.6.2012

                  10.

                  Maġġur Samuel FERNANDES

                  Nazzjonalità: Ginea Bissaw
                  Data tat-Twelid: 22 ta' Jannar 1965
                  Ġenituri: José Fernandes u Segunda Iamite
                  Kariga uffiċjali: Assistent tal-Kap tal-Operazzjonijiet tal-Gwardja Nazzjonali
                  Passaport: AAIS00048
                  Data tal-ħruġ: 24.03.2009
                  Post tal-ħruġ: Ginea Bissaw
                  Data tal-iskadenza: 24.03.2012

                  Membru tal-"Kmand Militari" li ħa r-responsabbiltà għall-kolp ta' stat tat-12 ta' April 2012.

                  1.6.2012

                  11.

                  Maġġur Idrissa DJALÓ

                  Nazzjonalità: Ginea Bissaw
                  D.t.t.: 06 ta' Jannar 1962
                  Kariga uffiċjali: Konsulent dwar il-Protokoll tal-Kap tal-Persunal tal-Forzi Armati

                  Membru tal-"Kmand Militari" li ħa r-responsabbiltà għall-kolp ta' stat tat-12 ta' April 2012. Kien wieħed mill-ewwel uffiċjali li assumew pubblikament l-affiljazzjoni tagħhom mal-"Kmand Militari", billi ffirma waħda mill-ewwel communiqués tiegħu (nru 5, datata 13 ta' April). Il-Maġġur Djaló serva wkoll fl-intelligence militari.

                  1.6.2012

                  12.

                  Kmandant (Qawwa Navali) Bion NA TCHONGO (magħruf ukoll bħala Nan Tchongo

                  Nazzjonalità: Ginea Bissaw
                  D.t.t.: 8 ta' April 1961
                  Ġenituri: Cunha Nan Tchongo u Bucha Natcham
                  Kariga uffiċjali: Kap tal-Intelligence Navali
                  Passaport: Passport Diplomatiku DA0001565
                  Data tal-ħruġ: 01.12.2005
                  Post tal-ħruġ: Ginea Bissaw
                  Data tal-iskadenza: 30.11.2008

                  Membru tal-"Kmand Militari" li ħa r-responsabbiltà għall-kolp ta' stat tat-12 ta' April 2012.

                  1.6.2012

                  13.

                  Kmandant (Qawwa Navali) Agostinho Sousa CORDEIRO

                  Nazzjonalità: Ginea Bissaw
                  D.t.t.: 28 ta' Mejju 1962
                  Ġenituri: Luis Agostinho Cordeiro u Domingas Soares
                  Kariga uffiċjali: Kap tal-Loġistika tal-Persunal Konġunt tal-Forzi Armati
                  Passaport: SA0000883
                  Data tal-ħruġ: 14.04.2004
                  Post tal-ħruġ: Ginea Bissaw
                  Data tal-iskadenza: 15.04.2013

                  Membru tal-"Kmand Militari" li ħa r-responsabbiltà għall-kolp ta' stat tat-12 ta' April 2012.

                  1.6.2012

                  14.

                  Kaptan Paulo SUNSAI

                  Nazzjonalità: Ginea Bissaw
                  Kariga uffiċjali: Assistent tal-Kmandant Militari tar-Reġjun tat-Tramuntana

                  Membru tal-"Kmand Militari" li ħa r-responsabbiltà għall-kolp ta' stat tat-12 ta' April 2012.

                  1.6.2012

                  15.

                  Logutenent Lassana CAMARÁ

                  Nazzjonalità: Ginea Bissaw
                  Kariga uffiċjali: Kap tas-Servizzi Finanzjarji tal-Forzi Armati

                  Membru tal-"Kmand Militari" li ħa r-responsabbiltà għall-kolp ta' stat tat-12 ta' April 2012. Responsabbli għal frodi tal-fondi pubbliċi li huma proprjetà tad-Dwana, tad-Direttorat Ġenerali tat-Trasport u tad-Direttorat Ġenerali tal-Fruntieri u l-Migrazzjoni. Dawn il-fondi jiffinanzjaw lill-"Kmand Militari".

                  1.6.2012

                  16.

                  Logutenent Julio NA MAN

                  Nazzjonalità: Ginea Bissaw
                  Kariga uffiċjali: Aide-de-Camp tal-Kap tal-Persunal tal-Forzi Armati

                  Membru tal-"Kmand Militari" li ħa r-responsabbiltà għall-kolp ta' stat tat-12 ta' April 2012. Il-Logutenent Na Man kien attiv fil-kmand operattiv tal-kolp ta' stat tat-12 ta' April, taħt l-ordinjiet ta' António Injai. Huwa pparteċipa wkoll, f'isem il-"Kmand Militari", fil-laqgħat mal-partiti politiċi.

                  1.6.2012

      ANNESS III

         Lista ta' persuni, entitajiet u korpi msemmijin fl-Artikolu 2

                  Isem

                  Informazzjoni għall-identifikazzjoni (data u post tat-twelid (d.t.t. u p.t.t.), numru tal-passaport/karta tal-identità, eċċ.)

                  Raġunijiet għall-inklużjoni

                  Data tan-nomina

                  1.

                  Ġeneral António INJAI (magħruf ukoll bħala António INDJAI)

                  Nazzjonalità: Ginea Bissaw
                  d.t.t.: 20 ta' Jannar 1955
                  p.t.t.: Encheia, Sector de Bissorá, Região de Oio, Guiné-Bissau
                  Ġenituri: Wasna Injai u Quiritche Cofte
                  Kariga uffiċjali: Logutenent Ġeneral Kap tal-Persunal tal-Forzi Armati
                  Passaport: Passaport diplomatiku AAID00435
                  Data tal-ħruġ: 18/02/2010
                  Post tal-ħruġ: Ginea Bissaw
                  Data tal-iskadenza: 18/02/2013

                  António Injai kien personalment involut fl-ippjanar u t-tmexxija tar-rewwixta tal-1 ta' April 2010, li laħqet il-qofol tagħha fl-arrest illegali tal-Prim Ministru, Carlo Gomes Junior, u mbagħad il-Kap tal-Persunal tal-Forzi Armati, José Zamora Induta; matul il-perijodu elettorali tal-2012, fil-kapaċità tiegħu bħala Kap tal-Persunal tal-Forzi Armati, Injai għamel dikjarazzjonijiet jhedded li jwaqqa' l-awtoritajiet eletti u li jtemm il-proċess elettorali; Antonio Injai kien involut fl-ippjanar operattiv tal-kolp ta' stat tat-12 ta' April 2012.
                  Wara l-kolp, l-ewwel communiqué mill-"Kmand Militari" nħarġet mill-Persunal Ġenerali tal-Forzi Armati, li huwa mmexxi mill-Ġeneral Injai.

                  3.5.2012

                  2.

                  Maġġur Ġeneral Namadu TURE (N'KRUMAH)

                  Nazzjonalità - Ginea Bissaw
                  d.t.t. 26 ta' April 1947
                  Kariga uffiċjali: Viċi Kap tal-Persunal tal-Forzi Armati
                  Passaport Diplomatiku nru DA0002186
                  Data tal-ħruġ: 30.03.2007
                  Post tal-ħruġ: Ginea Bissaw
                  Data tal-iskadenza: 26.08.2013

                  Membru tal-"Kmand Militari" li ħa r-responsabbiltà għall-kolp ta' stat tat-12 ta' April 2012.

                  3.5.2012

                  3.

                  Ġeneral Estêvão NA MENA

                  d.t.t.07 ta' Marzu 1956
                  Kariga uffiċjali: Spettur-Ġeneral tal-Forzi Armati

                  Membru tal-"Kmand Militari" li ħa r-responsabbiltà għall-kolp ta' stat tat-12 ta' April 2012.

                  3.5.2012

                  4.

                  Brigadier Ġeneral Ibraima CAMARA (magħruf bħala “Papa Camara”)

                  Nazzjonalità - Ginea Bissaw
                  d.t.t. 11 ta' Mejju 1964
                  Ġenituri: Suareba Camara u Sale Queita
                  Kariga uffiċjali: Kap tal-Persunal tal-Forza tal-Ajru
                  Passaport Diplomatiku nru AAID00437
                  Data tal-ħruġ:18.02.2010
                  Post tal-ħruġ: Ginea Bissaw
                  Data tal-iskadenza: 18.02.2013

                  Membru tal-"Kmand Militari" li ħa r-responsabbiltà għall-kolp ta' stat tat-12 ta' April 2012.

                  3.5.2012

                  5.

                  Logutenent kurunell Daba NA WALNA (magħruf bħala “Daba Na Walna)

                  Nazzjonalità - Ginea Bissaw
                  d.t.t. 6 ta' Ġunju 1966
                  Ġenituri: Samba Naualna u In-Uasne Nanfafe
                  Kariga uffiċjali: Kelliem tal-"Kmand Militari"
                  Passaport nru SA 0000417
                  Data tal-ħruġ: 29.10.2003
                  Post tal-ħruġ: Ginea Bissaw
                  Data tal-iskadenza: 10.03.2013

                  Kelliem tal-"Kmand Militari" li ħa r-responsabbiltà għall-kolp ta' stat tat-12 ta' April 2012.

                  3.5.2012

                  6.

                  Ġeneral Augusto MÁRIO CÓ

                  Kariga uffiċjali: Kap tal-Persunal tal-Armata

                  Membru tal-"Kmand Militari" li ħa r-responsabbiltà għall-kolp ta' stat tat-12 ta' April 2012.

                  3.5.2012

                  7.

                  Ġeneral Saya Braia Na NHAPKA

                  Nazzjonalità: Ginea Bissaw
                  Kariga uffiċjali: Kap tal-Gwardja Presidenzjali

                  Membru tal-"Kmand Militari" li ħa r-responsabbiltà għall-kolp ta' stat tat-12 ta' April 2012.

                  1.6.2012

                  8.

                  Kurunell Tomás DJASSI

                  Nazzjonalità: Ginea Bissaw
                  D.t.t.: 18 ta' Settembru 1968
                  Kariga uffiċjali: Kmandant tal-Gwardja Nazzjonali
                  Passaport: AAIS00820
                  Data tal-ħruġ: 24.11.2010
                  Post tal-ħruġ: Ginea Bissaw
                  Data tal-iskadenza: 27.04.2012

                  Membru tal-"Kmand Militari" li ħa r-responsabbiltà għall-kolp ta' stat tat-12 ta' April 2012. Konsulent qrib tal-Kap tal-Persunal tal-Forzi Armati António Injai.

                  1.6.2012

                  9.

                  Kurunell Cranha DANFÁ

                  Nazzjonalità: Ginea Bissaw
                  Kariga uffiċjali: Kap tal-Operazzjonijiet tal-Persunal Konġunt tal-Forzi Armati

                  Membru tal-"Kmand Militari" li ħa r-responsabbiltà għall-kolp ta' stat tat-12 ta' April 2012. Konsulent qrib tal-Kap tal-Persunal tal-Forzi Armati António Injai.

                  1.6.2012

                  10.

                  Kurunell Celestino de CARVALHO

                  Nazzjonalità: Ginea Bissaw
                  D.t.t.: 14.06.1955
                  Ġenituri: Domingos de Carvalho u Josefa Cabral
                  Kariga uffiċjali: President tal-Istitut tad-Difiża Nazzjonali
                  Passaport: Passaport diplomatiku DA0002166
                  Data tal-ħruġ: 19.02.2007
                  Post tal-ħruġ: Ginea Bissaw
                  Data tal-iskadenza: 15.04.2013

                  Membru tal-"Kmand Militari" li ħa r-responsabbiltà għall-kolp ta' stat tat-12 ta' April 2012. Ex-kap tal-Persunal tal-Forza tal-Ajru. Il-preżenza tiegħu f'delegazzjoni li ltaqgħet mal-ECOWAS fis-26 ta' April tikkonferma l-parteċipazzjoni tiegħu fil-"Kmand Militari".

                  1.6.2012

                  11.

                  Kaptan (Forza Navali) Sanhá CLUSSÉ

                  Nazzjonalità: Ginea Bissaw
                  Data tat-Twelid: 02.05.2012
                  Ġenituri: Clusse Mutcha u Dalu Imbungue
                  Kariga uffiċjali: Aġent Kap tal-Persunal tal-Forza Navali
                  Passaport: SA 0000515
                  Data tal-ħruġ: 08.12.2003
                  Post tal-ħruġ: Ginea Bissaw
                  Data tal-iskadenza: 29.08.2013

                  Membru tal-"Kmand Militari" li ħa r-responsabbiltà għall-kolp ta' stat tat-12 ta' April 2012. Il-preżenza tiegħu f'delegazzjoni li ltaqgħet mal-ECOWAS fis-26 ta' April tikkonferma l-parteċipazzjoni tiegħu fil-"Kmand Militari".

                  1.6.2012

                  12.

                  Logutenent-kurunell Júlio NHATE

                  Nazzjonalità: Ginea Bissaw
                  Sena tat-Twelid: 1972
                  Kariga uffiċjali: Kmandant tar-Reġiment tal-Paratruppi

                  Membru tal-"Kmand Militari" li ħa r-responsabbiltà għall-kolp ta' stat tat-12 ta' April 2012. Il-Logutenent Kur Júlio Nhate mexxa l-operazzjoni militari li appoġġat il-kolp tat-12 ta' April 2012.

                  1.6.2012

                  13.

                  Logutenent-kurunell Tchipa NA BIDON

                  Nazzjonalità: Ginea Bissaw
                  Data tat-Twelid: 28 ta' Mejju 1954
                  Ġenituri: “Nabidom”
                  Kariga uffiċjali: Kap tal-Intelligence Militari
                  Passaport: Passaport Diplomatiku DA0001564
                  Data tal-ħruġ: 30.11.2005
                  Post tal-ħruġ: Ginea Bissaw
                  Data tal-iskadenza: 15.05.2011

                  Membru tal-"Kmand Militari" li ħa r-responsabbiltà għall-kolp ta' stat tat-12 ta' April 2012.

                  1.6.2012

                  14.

                  Logutenent-kurunell Tcham NA MAN (magħruf bħala Namam)

                  Nazzjonalità: Ginea Bissaw
                  D.t.t.: 27 ta' Frar 1953
                  Ġenituri: Biute Naman u Ndjade Na Noa
                  Kariga uffiċjali: Kap tal-Isptar Militari tal-Forzi Armati
                  Passaport: SA0002264
                  Data tal-ħruġ: 24.07.2006
                  Post tal-ħruġ: Ginea Bissaw
                  Data tal-iskadenza: 23.07.2009

                  Membru tal-"Kmand Militari" li ħa r-responsabbiltà għall-kolp ta' stat tat-12 ta' April 2012. Logutenent-kurunell Tcham Na Man huwa wkoll membru tal-Kmand Għoli Militari.

                  1.6.2012

                  15.

                  Maġġur Samuel FERNANDES

                  Nazzjonalità: Ginea Bissaw
                  Data tat-Twelid: 22 ta' Jannar 1965
                  Ġenituri: José Fernandes u Segunda Iamite
                  Kariga uffiċjali: Assistent tal-Kap tal-Operazzjonijiet tal-Gwardja Nazzjonali
                  Passaport: AAIS00048
                  Data tal-ħruġ: 24.03.2009
                  Post tal-ħruġ: Ginea Bissaw
                  Data tal-iskadenza: 24.03.2012

                  Membru tal-"Kmand Militari" li ħa r-responsabbiltà għall-kolp ta' stat tat-12 ta' April 2012.

                  1.6.2012

                  16.

                  Maġġur Idrissa DJALÓ

                  Nazzjonalità: Ginea Bissaw
                  D.t.t.: 6 ta' Jannar 1962
                  Kariga uffiċjali: Konsulent dwar il-protokoll tal-Kap tal-Persunal tal-Forzi Armati

                  Membru tal-"Kmand Militari" li ħa r-responsabbiltà għall-kolp ta' stat tat-12 ta' April 2012. Kien wieħed mill-ewwel uffiċjali li assuma pubblikament l-affiljazzjoni tiegħu mal-"Kmand Militari" billi ffirma waħda mill-ewwel communiqué tagħha (nru 5, datata t-13 ta' April). Maġġur Djaló jservi wkoll fl-intelligence militari.

                  1.6.2012

                  17.

                  Kmandant (Forza Navali) Bion NA TCHONGO (magħruf bħala Nan Tchongo

                  Nazzjonalità: Ginea Bissaw
                  D.t.t.: 8 ta' April 1961
                  Ġenituri: Cunha Nan Tchongo u Bucha Natcham
                  Kariga uffiċjali: Kap tal-Intelligence Navali
                  Passaport: Passaport diplomatiku DA0001565
                  Data tal-ħruġ: 01.12.2005
                  Post tal-ħruġ: Ginea Bissaw
                  Data tal-iskadenza: 30.11.2008

                  Membru tal-"Kmand Militari" li ħa r-responsabbiltà għall-kolp ta' stat tat-12 ta' April 2012.

                  1.6.2012

                  18.

                  Kmandant (Forza Navali) Agostinho Sousa CORDEIRO

                  Nazzjonalità: Ginea Bissaw
                  D.t.t.: 28 ta' Mejju 1962
                  Ġenituri: Luis Agostinho Cordeiro u Domingas Soares
                  Kariga uffiċjali: Kap tal-Loġistika tal-Persunal Konġunt tal-Forzi Armati
                  Passaport: SA0000883
                  Data tal-ħruġ: 14.04.2004
                  Post tal-ħruġ: Ginea Bissaw
                  Data tal-iskadenza: 15.04.2013

                  Membru tal-"Kmand Militari" li ħa r-responsabbiltà għall-kolp ta' stat tat-12 ta' April 2012.

                  1.6.2012

                  19.

                  Kaptan Paulo SUNSAI

                  Nazzjonalità: Ginea Bissaw
                  Kariga uffiċjali: Assistent tal-Kmandant Militari tar-Reġjun tat-Tramuntana

                  Membru tal-"Kmand Militari" li ħa r-responsabbiltà għall-kolp ta' stat tat-12 ta' April 2012.

                  1.6.2012

                  20.

                  Logutenent Lassana CAMARÁ

                  Nazzjonalità: Ginea Bissaw
                  Kariga uffiċjali: Kap tas-Servizzi Finanzjarji tal-Forzi Armati

                  Membru tal-"Kmand Militari" li ħa r-responsabbiltà għall-kolp ta' stat tat-12 ta' April 2012. Responsabbli għall-frodi tal-fondi pubbliċi li jappartjenu għad-Dwana, id-Direttorat Ġenerali tat-Trasport u d-Direttorat Ġenerali tal-Fruntieri u l-Migrazzjoni Dawn il-fondi jiffinanzjaw il-"Kmand Militari".

                  1.6.2012

                  21.

                  Logutenent Julio NA MAN

                  Nazzjonalità: Ginea Bissaw
                  Kariga uffiċjali: Aide-de-Camp tal-Kap tal-Persunal tal-Forzi Armati

                  Membru tal-"Kmand Militari" li ħa r-responsabbiltà għall-kolp ta' stat tat-12 ta' April 2012. Il-Logutenent Na Man kien attiv fil-kmand operazzjonali tal-kolp tat-12 ta' April, taħt ordnijiet minn António Injai. Ħa wkoll sehem, f'isem il-"Kmand Militari", f'laqgħat ma' partiti politiċi.

                  1.6.2012


title: 2008/421/KE: Deċiżjoni tal-Kunsill tal- 5 ta’ Ġunju 2008 dwar l-applikazzjoni tad-dispożizzjonijiet ta' l-acquis ta' Schengen relatati mas-Sistema ta' Informazzjoni ta' Schengen fil-Konfederazzjoni Żvizzera

text:
               7.6.2008

               MT

               Il-Ġurnal Uffiċjali ta’ l-Unjoni Ewropea

               L 149/74

         DEĊIŻJONI TAL-KUNSILL
   tal-5 ta’ Ġunju 2008
   dwar l-applikazzjoni tad-dispożizzjonijiet ta' l-acquis ta' Schengen relatati mas-Sistema ta' Informazzjoni ta' Schengen fil-Konfederazzjoni Żvizzera
   (2008/421/KE)
   IL-KUNSILL TA’ L-UNJONI EWROPEA,
   Wara li kkunsidra l-Ftehim bejn l-Unjoni Ewropea, il-Komunità Ewropea u l-Konfederazzjoni Żvizzera li jikkonċerna l-assoċjazzjoni tal-Konfederazzjoni Żvizzera ma’ l-implimentazzjoni, l-applikazzjoni, u l-iżvilupp ta' l-acquis ta' Schengen (minn hawn 'il quddiem imsejjaħ “il-Ftehim”) (1), li ġie ffirmat fis-26 ta' Ottubru 2004 (2) u daħal fis-seħħ fl-1 ta' Marzu 2008 (3), u b'mod partikolari l-Artikolu 15(1) tiegħu,
   Billi:

               (1)

               L-Artikolu 15(1) tal-Ftehim jipprevedi li d-dispożizzjonijiet ta' l-acquis ta' Schengen japplikaw biss fil-Konfederazzjoni Żvizzera skond Deċiżjoni tal-Kunsill għal dak il-għan wara verifika li l-kundizzjonijiet meħtieġa għall-applikazzjoni ta' dak l-acquis ikunu ġew sodisfatti.

               (2)

               Il-Kunsill ivverifika li l-Konfederazzjoni Żvizzera tiżgura livelli sodisfaċenti tal-protezzjoni tad-data billi tieħu l-passi li ġejjin:
               Kwestjonarju sħiħ ġie mgħoddi lill-Konfederazzjoni Żvizzera, li t-tweġibiet tiegħu ġew irreġistrati, u saru żjajjar ta' verifika u evalwazzjoni fil-Konfederazzjoni Żvizzera, skond il-proċeduri ta' evalwazzjoni ta' Schengen applikabbli kif stabbilit fid-Deċiżjoni tal-Kumitat Eżekuttiv li tistabbilixxi Kumitat Permanenti dwar l-evalwazzjoni u l-implimentazzjoni ta' Schengen (minn hawn 'il quddiem imsejjaħ “SCH/Com-ex (98) 26 def.”) (4), fil-qasam tal-Protezzjoni tad-Data.

               (3)

               Fil-5 ta' Ġunju2008, il-Kunsill ikkonkluda li l-Konfederazzjoni Żvizzera ssodisfat il-kundizzjonijiet f'dan il-qasam. Għaldaqstant huwa possibbli li tiġi stabbilita data minn meta jista' japplika l-acquis ta' Schengen relatat mas-Sistema ta' Informazzjoni ta' Schengen (minn hawn 'il quddiem imsejħa “SIS”).

               (4)

               Id-dħul fis-seħħ ta' din id-Deċiżjoni għandu jippermetti li d-data reali tas-SIS tiġi ttrasferita lill-Konfederazzjoni Żvizzera. L-użu konkret ta' dik id-data għandu jippermetti lill-Kunsill, permezz tal-proċeduri ta' evalwazzjoni applikabbli ta' Schengen kif imniżżel fl-SCH/Com-ex (98) 26 def., biex jivverifika l-applikazjoni korretta tad-dispożizzjonijiet ta' l-acquis ta' Schengen relatati mas-SIS fil-Konfederazzjoni Żvizzera. Ladarba dawk l-evalwazzjonijiet ikunu ġew mwettqa, il-Kunsill għandu jiddeċiedi dwar it-tneħħija tal-kontrolli fil-fruntieri interni ta' l-Unjoni Ewropea mal-Konfederazzjoni Żvizzera.

               (5)

               Il-Ftehim bejn il-Konfederazzjoni Żvizzera, ir-Repubblika ta' l-Islanda u r-Renju tan-Norveġja li jikkonċerna l-implimentazzjoni, l-applikazzjoni u l-iżvilupp ta' l-acquis ta' Schengen u li jikkonċerna l-kriterji u l-mekkaniżmi biex jiġi stabbilit l-Istat responsabbli għall-eżaminazzjoni tat-talba għall-asil magħmula fl-Iżvizzera, l-Islanda jew in-Norveġja jistipula li hija għandha titpoġġa fis-seħħ fir-rigward ta' l-implimentazzjoni, l-applikazzjoni u l-iżvilupp ta' l-acquis ta' Schengen fl-istess data li jitpoġġa fis-seħħ il-Ftehim.

               (6)

               Għandha tittieħed Deċiżjoni tal-Kunsill separata li tistabbilixxi data għat-tneħħija tal-kontrolli fuq persuni fil-fruntieri interni. Sa meta tiġi stabbilita d-data tat-tneħħija tal-kontrolli stabbilita f'dik id-Deċiżjoni, huwa meħtieġ li jiġu imposti ċerti restrizzjonijiet fuq l-użu tas-SIS,

         IDDEĊIEDA KIF ĠEJ:
   Artikolu 1
   1.   Id-dispożizzjonijiet ta' l-acquis ta' Schengen relatati mas-SIS, kif imsemmi fl-Anness I, għandhom japplikaw għall-Konfederazzjoni Żvizzera fir-relazzjonijiet tagħha mar-Renju tal-Belġju, mar-Repubblika Ċeka, mar-Renju tad-Danimarka, mar-Repubblika Federali tal-Ġermanja, mar-Repubblika ta' l-Estonja, mar-Repubblika Ellenika, mar-Renju ta' Spanja, mar-Repubblika ta' Franza, mar-Repubblika Taljana, mar-Repubblika tal-Latvja, mar-Repubblika tal-Litwanja, mal-Gran Dukat tal-Lussemburgu, mar-Repubblika ta' l-Ungerija, mar-Repubblika ta' Malta, mar-Renju ta' l-Olanda, mar-Repubblika ta' l-Awstrija, mar-Repubblika tal-Polonja, mar-Repubblika Portugiża, mar-Repubblika tas-Slovenja, mar-Repubblika Slovakka, mar-Repubblika tal-Finlandja, u mar-Renju ta' l-Iżvezja, mill-14 ta' Awwissu 2008.
   2.   Id-dispożizzjonijiet ta' l-acquis ta' Schengen relatati mas-SIS, kif imsemmi fl-Anness II, għandhom japplikaw għall-Konfederazzjoni Żvizzera fir-relazzjonijiet tagħha mar-Renju tal-Belġju, mar-Repubblika Ċeka, mar-Renju tad-Danimarka, mar-Repubblika Federali tal-Ġermanja, mar-Repubblika ta' l-Estonja, mar-Repubblika Ellenika, mar-Renju ta' Spanja, mar-Repubblika ta' Franza, mar-Repubblika Taljana, mar-Repubblika tal-Latvja, mar-Repubblika tal-Litwanja, mal-Gran Dukat tal-Lussemburgu, mar-Repubblika ta' l-Ungerija, mar-Repubblika ta' Malta, mar-Renju ta' l-Olanda, mar-Repubblika ta' l-Awstrija, mar-Repubblika tal-Polonja, mar-Repubblika Portugiża, mar-Repubblika tas-Slovenja, mar-Repubblika Slovakka, mar-Repubblika tal-Finlandja, u mar-Renju ta' l-Iżvezja, mid-data stabbilita f'dawk id-dispożizzjonijiet.
   3.   Mid-9 ta' Ġunju 2008 tista' tiġi trasferita data reali tas-SIS lill-Konfederazzjoni Żvizzera.
   Mill-14 ta' Awwissu 2008, il-Konfederazzjoni Żvizzera tkun tista' ddaħħal data fis-SIS u tuża data fis-SIS, suġġett għall-paragrafu 4.
   4.   Sad-data tat-tneħħija tal-kontrolli fil-fruntieri interni mal-Konfederazzjoni Żvizzera, il-Konfederazzjoni Żvizzera:

               (a)

               m'għandhiex tkun obbligata tiċħad id-dħul fit-territorju tagħha jew li tkeċċi ċittadini ta' Stati terzi li għalihom ikun ħareġ allert tas-SIS minn Stat Membru għall-fini taċ-ċaħda għad-dħul;

               (b)

               m'għandhiex iddaħħal id-data koperta mill-Artikolu 96 tal-Konvenzjoni tad-19 ta' Ġunju 1990 li timplimenta l-Ftehim ta' Schengen ta' l-14 ta' Ġunju 1985 bejn il-Gvernijiet ta' l-Istati ta' l-Unjoni Ekonomika tal-Benelux, tar-Repubblika Federali tal-Ġermanja u tar-Repubblika Franċiża dwar l-abolizzjoni gradwali ta' kontrolli fil-fruntieri komuni tagħhom (5) (minn hawn 'il quddiem imsejħa l-“Konvenzjoni ta' Schengen”).

         Artikolu 2
   Din id-Deċiżjoni għandha tidħol fis-seħħ fil-jum tal-pubblikazzjoni tagħha fil-Ġurnal Uffiċjali ta' l-Unjoni Ewropea.

      Magħmul fi Luxembourgl, 5 ta’ Ġunju 2008.

            Għall-Kunsill

            Il-President

         D. MATE

      (1)  ĠU L 53, 27.2.2008, p. 52.

      (2)  Id-Deċiżjonijiet tal-Kunsill 2004/849/KE (ĠU L 368, 15.12.2004, p. 26) u 2004/860/KE (ĠU L 370, 17.12.2004, p. 78).

      (3)  Id-Deċiżjonijiet tal-Kunsill 2008/146/KE (ĠU L 53, 27.2.2008, p.1) u 2008/149/ĠAI (ĠU L 53, 27.2.2008, p. 50).

      (4)  ĠU L 239, 22.9.2000, p. 138.

      (5)  ĠU L 239, 22.9.2000, p. 19. Konvenzjoni kif emendata l-aħħar bir-Regolament (KE) Nru 1987/2006 tal-Parlament Ewropew u tal-Kunsill (ĠU L 381, 28.12.2006, p.4).

      ANNESS I
      Lista tad-dispożizzjonijiet ta' l-acquis ta' Schengen relatati mas-SIS li għandhom isiru applikabbli għall-Konfederazzjoni Żvizzera

                  1.

                  Fir-rigward tad-dispożizzjonijiet tal-Konvenzjoni ta' Schengen:
                  l-Artikolu 64 u l-Artikoli 92 sa 119 tal-Konvenzjoni ta' Schengen;

                  2.

                  Dispożizzjonijiet oħrajn li jikkonċernaw is-SIS:

                              (a)

                              fir-rigward tad-dispożizzjonijiet tad-Deċiżjoniji segwenti tal-Kumitat Eżekuttiv stabbilit mill-Konvenzjoni ta' Schengen:
                              Deċiżjoni tal-Kumitat Eżekuttiv tal-15 ta’ Diċembru 1997 li temenda r-Regolament Finanzjarju dwar is-C. SIS (SCH/Com-ex (97)35) (1);

                              (b)

                              fir-rigward tad-dispożizzjonijiet tad-Dikjarazzjoni segwenti tal-Kumitat Eżekuttiv stabbilit mill-Konvenzjoni ta' Schengen:
                              Dikjarazzjoni tal-Kumitat Eżekuttiv tat-18 ta' April 1996 li tiddefinixxi l-kunċett ta' barrani (SCH/Com/Ex (96) dikj. 5) (2);

                              (ċ)

                              strumenti oħra:

                                          (i)

                                          Id-Direttiva 95/46/KE tal-Parlament Ewropew u tal-Kunsill ta' l-24 ta’ Ottubru 1995 dwar il-protezzjoni ta’ individwi fir-rigward ta' l-ipproċessar tad-data personali u dwar il-moviment liberu ta’ tali data
                                              (3) safejn tapplika fir-rigward ta' l-ipproċessar tad-data fis-SIS;

                                          (ii)

                                          Id-Deċiżjoni tal-Kunsill 2000/265/KE tas-27 ta' Marzu 2000 dwar l-istabbiliment ta' regolament finanzjarju li jirregola l-aspetti baġitarji tal-ġestjoni mid-Deputat Segretarju Ġenerali tal-Kunsill, ta' kuntratti konklużi f'ismu, f'isem ċerti Stati Membri, relatati ma' l-installazzjoni u l-funzjonament ta' l-infrastruttura tal-komunikazzjoni għall-ambjent ta' Schengen, “Sisnet” (4);

                                          (iii)

                                          Ir-Regolament tal-Kunsill (KE) Nru 2424/2001 tas-6 ta' Diċembru 2001 dwar l-iżvilupp tat-tieni ġenerazzjoni tas-Sistema ta' Informazzjoni ta' Schengen (SIS II) (5);

                                          (iv)

                                          Id-Deċiżjoni tal-Kunsill Nru 2001/886/ĠAI tas-6 ta' Diċembru 2001 dwar l-iżvilupp tat-tieni ġenerazzjoni tas-Sistema ta' Informazzjoni ta' Schengen (SIS II) (6);

                                          (v)

                                          Il-Manwal SIRENE (7);

                                          (vi)

                                          Ir-Regolament tal-Kunsill (KE) Nru 871/2004 tad-29 ta' April 2004 dwar l-introduzzjoni ta' xi funzjonijiet ġodda għas-Sistema ta' Informazzjoni ta' Schengen, inkluż fil-ġlieda kontra t-terroriżmu (8), u kwalunkwe deċiżjoni sussegwenti dwar id-data ta' applikazzjoni ta' dawk il-funzjonijiet;

                                          (vii)

                                          Id-Deċiżjoni tal-Kunsill 2005/211/ĠAI ta' l-24 ta' Frar 2005 dwar l-introduzzjoni ta' xi funzjonijiet ġodda għas-Sistema ta' Informazzjoni ta' Schengen, inkluż fil-ġlieda kontra t-terroriżmu (9), u kwalunkwe deċiżjoni sussegwenti dwar id-data ta' applikazzjoni ta' dawk il-funzjonijiet;

                                          (viii)

                                          Ir-Regolament (KE) Nru 1160/2005 tal-Parlament Ewropew u tal-Kunsill tas-6 ta' Lulju 2005 li jemenda l-Konvenzjoni li timplimenta l-Ftehim ta' Schengen ta' l-14 ta' Ġunju 1985 dwar l-abolizzjoni gradwali ta' kontrolli fuq il-fruntieri komuni, fir-rigward ta' l-aċċess għas-Sistema ta' Informazzjoni ta' Schengen mis-servizzi fl-Istati Membri responsabbli mill-ħruġ taċ-ċertifikati ta' reġistrazzjoni għal vetturi (10).

         (1)  ĠU L 239, 22.09.2000, p. 444. Id-Deċiżjoni kif emendata l-aħħar bid-Deċiżjoni tal-Kunsill 2008/328/KE (ĠU L 113, 25.4.2008, p. 21).

         (2)  ĠU L 239, 22.9.2000, p. 458.

         (3)  ĠU L 281, 23.11.1995, p. 31. Id-Direttiva kif emendata bir-Regolament (KE) Nru 1882/2003 (ĠU L 284, 31.10.2003, p. 1).

         (4)  ĠU L 85, 6.4.2000, p. 12. Id-Deċiżjoni kif emendata l-aħħar bid-Deċiżjoni 2008/319/KE (ĠU L 109, 19.4.2008, p. 30).

         (5)  ĠU L 328, 13.12.2001, p. 4. Ir-Regolament kif emendat bir-Regolament (KE) Nru 1988/2006 (ĠU L 411, 30.12.2006, p. 1).

         (6)  ĠU L 328, 13.12.2001, p. 1. Id-Deċiżjoni kif emendata l-aħħar bid-Deċiżjoni tal-Kunsill 2006/1007/ĠAI, ĠU L 411, 30.12.2006, p. 78.

         (7)  Partijiet mill-manwal Sirene ġew ippubblikati fil-ĠU C 38, 17.2.2003, p. 1. Il-manwal ġie emendat mid-Deċiżjonijiet tal-Kummissjoni 2008/333/KE (ĠU L 123, 8.5.2008, p. 1) u 2008/334/ĠAI (ĠU L 123, 8.5.2008, p. 39).

         (8)  ĠU L 162, 30.4.2004, p. 29.

         (9)  ĠU L 68, 15.3.2005, p. 44.

         (10)  ĠU L 191, 22.7.2005, p. 18.

      ANNESS II
      Lista tad-dispożizzjonijiet ta' l-acquis ta' Schengen relatati għas-SIS li għandhom isiru applikabbli għall-Konfederazzjoni Żvizzera mid-data stabbilita f'dawk id-dispożizzjonijiet:

                  1.

                  Ir-Regolament (KE) Nru 1986/2006 tal-Parlament Ewropew u tal-Kunsill ta' l-20 ta' Diċembru 2006 dwar l-aċċess għas-Sistema ta’ Informazzjoni ta' Schengen tat-Tieni Ġenerazzjoni (SIS II) mis-servizzi fl-Istati Membri responsabbli għall-ħruġ ta’ ċertifikati ta' reġistrazzjoni tal-vetturi (1);

                  2.

                  Ir-Regolament (KE) Nru 1987/2006 tal-Parlament Ewropew u tal-Kunsill ta' l-20 ta' Diċembru 2006 dwar l-istabbiliment, it-tħaddim u l-użu tas-Sistema ta’ Informazzjoni ta' Schengen tat-tieni ġenerazzjoni (SIS II) (2);

                  3.

                  Id-Deċiżjoni tal-Kunsill 2007/533/ĠAI tat-12 ta’ Ġunju 2007 dwar l-istabbiliment, l-operazzjoni u l-użu tas-Sistema ta’ Informazzjoni ta’ Schengen tat-tieni ġenerazzjoni (SIS II) (3).

         (1)  ĠU L 381, 28.12.2006, p. 1.

         (2)  ĠU L 381, 28.12.2006, p. 4.

         (3)  ĠU L 205, 7.8.2007, p. 63.